Hans Johnsen Tjønn

Hans Johnsen Tjønn (1877–1962) var en norsk felemaker fra Hjartdal i Telemark. 

Tjønn gjorde tidlig teoretisk arbeid om kunsten å lage feler. Han skaffet seg utenlandsk faglitteratur og studerte arbeidet til de kjente fiolinbyggerne. Sammen med sønnen John H. Tjønn eksperimenterte han og forbedret bygging av hardingfeler. Han var teknisk interessert og konstruerte en slåmaskin med roterende kniver. Han fikk patent på maskinen i 1902.  

I tillegg til å være felemaker var han værobservatør på Gaustatoppen. Han bestyrte samtidig hytten på toppen.  

 Familie 
Hans Johnsen Tjønn var far til John H. Tjønn, Margit Buen og Gjermund Tjønn og svigerfaren til Anders A. Buen. Han var morfar til Knut Buen, Hauk Buen, Kari Buen, Agnes Buen Garnås og Asbjørn Buen. Han var oldefar til blant andre Jon Elling Buen Garnås, Ingvill Marit Buen Garnås og Per Anders Buen Garnås.

 Referanser 

 Eksterne lenker 
 Familietradisjon av Anders K. Buen

Kategori:Norske felemakere
Kategori:Norske hardingfelemakere
Kategori:Personer fra Hjartdal kommune